RESOLUCIÓN do 7 de novembro de 2007 pola que se convocan unhas xornadas de especialización en estranxeiría para empregados públicos.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 13/11/2007

Dentro do marco do IV acordo de formación continua nas administracións públicas, o Ministerio de Administracións Públicas, convoca mediante resolución do Instituto Nacional de Administración Pública do 14 de febreiro de 2007 a concesión de axudas a plans de formación continua de carácter interadministrativo. A Resolución do 24 de maio de 2007 aprobou o plan promovido pola Escola Galega de Administración Pública: formación de técnicos especializados en estranxeiría nas administracións públicas.
Dentro do plan de actividades da Escola Galega de Administración Pública para o 2007 e de acordo coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse, en colaboración coa Consellería de Presidencia, Administracións Públicas e Xustiza, unhas xornadas de especialización en estranxeiría para empregados públicos, conforme as seguintes bases:
1. Obxectivos.
Durante a década dos noventa do século XX España experimenta un cambio de ciclo migratorio nunha nova dirección, pasa de ser un país expulsor de man de obra a vivir a chegada e asentamento da poboación inmigrante estranxeira.
Desde o ámbito político europeo insístese na necesidade de articular políticas de inmigración por parte das administracións públicas. Dado que a integración da poboación inmigrante na sociedade autóctona é responsabilidade compartida de todas as administracións públicas, é claro que se trata de un proceso multinivel, no cal cabe resaltar que é a Administración local, pola súa proximidade ao cidadán, a que deba asumir con éxito a xestión da nova realidade social. Para conseguir este propósito integrador e lograr unha sociedade cohesionada, a Administración local debe ser capaz de adaptar a súa estrutura organizativa e garantir unha formación adecuada dos técnicos que deseñen e orienten a integración da poboación estranxeira.
Estas xornadas teñen como obxectivo fundamental a análise das políticas de integración de inmigrantes a nivel central, autonómico e local, proporcionando unha formación teórica e práctica para o mellor aproveitamento dos recursos dispoñibles na atención da poboación estranxeira.
O proxecto persegue darlle continuidade ao plan presentado durante o ano pasado, establecendo accións formativas concretas para traballadores en materia de estranxeiría; difundindo os resultados dos estudos de detección de necesidades e os materiais elaborados, facendo accesible ao empregado público as boas prácticas detectadas e a documentación para a intervención desde as administracións públicas para a integración dos diferentes tipos de inmigrantes.
Con estes obxectivos xerais, a Escola Galega de Administración Pública (EGAP) organiza o 29 de novembro de 2007, en Santiago de Compostela, e o 30 de novembro de 2007 en Vigo unha xornada formativa sobre esta materia.
2. Contido.
As xornadas en materia de estranxeiría están concibidas como unha proposta no marco da formación de técnicos especializados en problemáticas específicas da poboación estranxeira nas diversas áreas e administracións, é dicir, busca mellorar a atención que recibe este colectivo social por parte das administracións públicas. A estrutura da xornada é a seguinte:
-Os dereitos fundamentais dos estranxeiros: unha aproximación á doutrina constitucional.
-Inmigración irregular e residencia temporal en supostos excepcionais.
-Dereitos laborais das persoas estranxeiras.
-A protección de Seguridade Social na lexislación de estranxeiría.
3. Destinatarios.
Persoal ao servizo da Xunta de Galicia, da Administración local galega, doutras administracións; científicos sociais, estudantes, profesionais sanitarios de atención primaria, profesorado e interesados en xeral.
4. Desenvolvemento.
Horario: das 9.30 ás 14.30 horas.
Lugares e datas:
En Santiago de Compostela o 29 de novembro de 2007. Salón de actos da EGAP (rúa de Madrid, 2-4).
En Vigo o 30 de novembro de 2007. Salón de actos do edificio administrativo da Consellería de Presidencia Administracións Públicas e Xustiza (Concepción Arenal, 8).
5. Inscrición.
Prazo: remata o martes día 27 de novembro de 2007.
6. Solicitudes e selección.
a) O persoal que desexe participar nas xornadas convocadas nesta resolución deberá cubrir o formulario de matrícula telemática na páxina web da EGAP <
http://egap.xunta.es>. Tamén é admisible remitir unha solicitude ao correo electrónico local.egap@xunta.es ou ao fax 981 54 63 30 que conteña os datos persoais (nome e apelidos, DNI, profesión ou ocupación, teléfono e enderezo
) e a data da edición en que está interesado en asistir, 29 de novembro en Santiago de Compostela ou 30 de novembro en Vigo.
b) Os formularios de solicitude a que se refire a alínea anterior obteraos e cubriraos a persoa solicitante necesariamente a través da aplicación informática de matrícula en liña da Escola Galega de Administración Pública, que poden atopar no enderezo da internet <
http://egap.xunta.es/matricula>.
c) Para cubrir correctamente os formularios de solicitude, no citado enderezo da internet disporase de instrucións de axuda que deberán ser observadas en todo momento polas persoas solicitantes.
d) Os formularios poderán ser obtidos e cubertos ata as 14.00 horas da data de finalización dos prazos de presentación de solicitudes.
e) En caso de dúbida, dificultades técnicas ou necesidade de máis información poderán dirixirse á EGAP a través do número de teléfono 981 54 63 23, ou fax: 981 54 62 57 ou enderezo de correo electrónico
, que adoptará as medidas necesarias para facilitar a presentación de solicitudes.
e) As solicitudes cubertas adecuadamente entenderanse presentadas na EGAP no enderezo da internet
http://egap.xunta.es/matricula
, unha vez que se complete correctamente o proceso de matriculación.
f) A EGAP publicará no taboleiro de anuncios da páxina web da EGAP
http://www.egap.xunta.es unha relación provisional das persoas seleccionadas para participar nas xornadas. Os peticionarios poderán obter información e confirmación da súa posible admisión
, na páxina web http://egap.xunta.es ou chamando por teléfono, o día 28 de novembro, das 8.30 ás 14.30 horas, ao seguinte número: 981 54 62 57/63 23.
g) O número de prazas está limitado á capacidade dos locais.
7. Modificacións.
A EGAP asumirá a facultade de interpretar e de resolver as incidencias que puidesen xurdir no desenvolvemento das xornadas, así como a facultade de cancelalas se o número de solicitudes non xustificase a súa realización.
8. Certificado de asistencia.
Entregaráselles ao remate destas xornadas a aquelas persoas inscritas que concorresen asiduamente a elas, cando a súa asistencia sexa igual ou superior ao 85% das horas lectivas programadas, e expresarase, neste documento, a natureza da actividade e a data da súa realización.
Santiago de Compostela, 7 de novembro de 2007.
Antonio Izquierdo Escribano
Director da Escola Galega de Administración Pública